Jussu Pöyhönen

Jussu (Juha) Pöyhönen (s. 12. toukokuuta 1965 Oulu) on suomalainen laulaja, lauluntekijä ja laulunopettaja. 

Hänet tunnetaan parhaiten Suurlähettiläät-yhtyeen laulajana ja lauluntekijänä. Yhtyeen esikoislevy Omituisten otusten kerho ilmestyi vuonna 1991. Yhtyeeltä on julkaistu kahdeksan albumia ja kaksi kokoelmalevyä, joista useita on myyty kultalevyn ja yhtä platinalevyn verran. Yhtye palkittiin vuonna 1992 Emma-palkinnolla vuoden tulokkaana. Jussu Pöyhönen on tehnyt soololevyt Jussu (1997) ja Florida (1998). 

Suurlähettiläät palasi studioon ja lavoille kolmen vuoden tauon jälkeen vuonna 2000. Vuonna 2011 yhtye päätti lopettaa toiminnan toistaiseksi ja Pöyhönen julkaisi vuonna 2013 arvostelumenestykseksi nousseen englanninkielisen sooloalbumin nimellä Bel Vel. Samaan aikaan hän opiskeli Kööpenhaminassa laulunopetusta ja valmistui vuonna 2015 valtuutetuksi Complete Vocal Technique -opettajaksi. 

Jussu Pöyhönen esiintyi vuonna 2013 Samppalinnan kesäteatterissa musikaalissa Five Guys Named Moe  ja vuonna 2018 Turun kaupunginteatterissa Stingin säveltämässä musikaalissa Viimeinen laiva.

Yksityiselämä 
Pöyhönen oli naimisissa lähes 20 vuotta ja seurustelee näyttelijä Amira Khalifan kanssa. Pöyhösellä on avioliitostaan yksi poika.

Lähteet 

Suomalaiset laulaja-lauluntekijät
Vuonna 1965 syntyneet
Elävät henkilöt